Malema gee speaker tot Sondag tyd | Maroela Media
Julius Malema, leier van die Ekonomiese Vryheidsvegters (EFF), het Baleka Mbete, speaker van die parlement, gewaarsku om teen Sondagmiddag af te sien van haar planne om hom uit die parlement te skors.
Malema het Mbete tot Sondag 12:00 gegee om af te sien van haar voorneme om hom uit die parlement te skors en sê hy sal met regsaksie voortgaan indien sy dit nie doen nie.
Malema het die uitlating gemaak in sy formele antwoord aan Mbete nadat sy briewe aan hom en die 24 ander EFF-LP's gestuur het oor haar voorneme om hulle uit die parlement te skors.
Mbete het elke EFF-LP gevra om individueel antwoorde aan haar te verskaf oor hoekom sy hulle nie vir tot twee weke uit die parlement moet skors nie.
Malema voer in sy antwoord aan dat Mbete buite haar mandaat optree aangesien hy geen wet oortree het nie. Malema sê hy is nie direk gevra om die parlement te verlaat nie en dat die EFF eers nadat die sitting verdaag is begin dreunsing het. Hy sê dit is dus vals om te sê dat hulle die sitting ontwrig het.
"Dit is my oortuiging dat dit wat ons gedoen het, ten doel gehad het om die president as hoof van die uitvoerende gesag aanspreeklik te hou," het hy gesê.
Baleka Mbete EFF Julius Malema LPs Ontwrig parlement skors
Malema tree op soos 'n bedorwe brokkie wat nie sy sin kan kry nie. Sy optrede en ongeskikte maniere raak regtig nou irriteerend. Tyd dat hy "groot word" en sommer by Weigh Less aansluit want elke keer wat mens hom op foto's of iets sien is hy net nog ronder. Oorgewig kan skadelik wees vir mens se hart.
Ek sien vanoggend op 'n ander webwerf dat Malema se^ dat hy die Parlement gaan "toemaak" – met die hulp van ander opposisiepartye.
Nou wonder ek net of die DA saam met hom stem?
En ek wonder ook of Maroela se nuus- en kommentaarbase steeds dink dat Malema darem so reg en wonderlik was met sy "gide back the money" kreet?